Lawrence Dobkin
Lawrence Dobkin alsi cognoscite como Larry Dobkin (16 de septembre 1919 in New York City - 28 de octobre 2002 in Los Angeles) era un actor e director statounitese con un carriera longe in theatros, radio, television, filmes, e videojocos statounitese. Ille usava le nomine "Lawrence Dobkin" como un director e "Larry Dobkin" como un actor (in anglese "Larry" es un dimunitivo del nomine "Lawrence")

Star Trek
Le obra directorial de Lawrence Dobkin include le episodio Charlie X (1966) del serie original Star Trek; su obra como un actor (in le nomine de Larry Dobkin) include le parte de un ambassator Klingon, Kell, in le episodio "The Mind's Eye" (1991) del serie Star Trek: The Next Generation.
Trackdown: Trump e su muro
In 1958, in le episodio The End of the World (Le Fin del Mundo) del serie de television Trackdown Dobkin jocava le parte de un fraudator appellate "Trump" qui dice que meteores va destruer le mundo ma que ille pote construer un muro special metallic pro proteger illes qui paga su precio. Iste episodio deveniva plus famose e habeva essite le subjecto de articulos post le annuncio per Donald Trump que ille vole construer un muro pro proteger le SUA contra un emergentia que ille insistava existeva ma cuje existentia multe expertos mesme in su proprie governamento disputava.

Referentias 

Actores de Star Trek

Actores

Gente ashkenazi